Марат Зарипов (1956)

*Икътисадчы [[Марат Зарипов (1972)|Марат Зарипов]] (1972) белән бутамагыз.*

**Марат Зарипов** (Марат Нәби улы Зарипов) – музыкант (*скрипка*), педагог. РФ атказанган артисты (2006). ТР халык артисты (1999). ТР атказанган сәнгать эшлеклесе (1996). М. Җәлил (1987) һәм  Тукай (2002) премияләре  лауреаты. Казан дәүләт консерваториясе профессоры  (2010).

## Тәрҗемәи хәле
1956 елның 1 июнендә Литвада, Капсукас шәһәрендә  туган. Казан дәүләт консерваториясе каршындагы махсус урта музыка мәктәбен (көллият) (1974), Казан дәүләт консерваториясен (1979), Казан консерваториясендә аспирантура (1981) тәмамлаган.
* 1975-1983 «Сәйяр» ВИАсында уйный (*кыллы уен кораллары*).
* 1979-1989  Ильяс Әүхәдиев исемендәге Казан музыка укуханәсендә укыта.
* 1981  Казан дәүләт консерваториясендә махсус скрипка  сыйныфында укыта, 2010 профессор. 
* 1980  Казан консерваториясенең кыллы квартеты (1996 елдан Татарстанның дәүләт кыллы квартеты)  2- скрипкасы.

## Иҗаты
Татарстан дәүләт кыллы квартеты белән Алмания, Франция, Финляндия, Һолландия, Чехия, Италия, Словакия, Бөекбритания, АКШ, Япония, Австралия, Малайзия, Һиндстан, Күвәйт, Сүрия, Согуд Гарәбстаны, Төркиядә гастрольләрдә була. Нижгарда (2005), Йошкар-Олада (2007), Яр Чаллыда (2007), Казанда (2000-2008) ***мастер-класс***лар үткәрә.
1997 елдан  Сембер шәһәрендә узучы «Яшь сәләтләр - яңа исемнәр» (*Юные дарования - новые имена*) өлкә  бәйгесендә жюри рәисе була.

Репертуарында Гайдн, Моцарт, Бетховен, Бородин, Чайковский, Рахманинов, Прокофьев, Шостакович, Гобәйдуллина, Денисов, Җиһанов, Әхмәтов, Еникиевның кыллы квартетлары.

## Аудиоязмалары
* Классика ансамбльләре: Моцарт - Квартет Л.478, Дворжак - Фортепиано квинтеты op.81, Нарита - Хамабеноута.  Токио: «Art Union Records», 1995 (CD).
* «Токио-концерт»: Барбер - Адажио op.11, Шнитке – Фортепиано  квинтеты, Рәшит Кәлимуллин - Квартет № 4, Асака - Лулабай. Токио: «Art Union Records», 1996 (CD).
* Татар тынлы музыкасы, квартет һәм ир-ат тавышы өчен аранжировкада (солист - Д. Зәйнуллин).  АКШ: San-Francisco University, 1997 (CD).
* Рәшит Кәлимуллинның камера музыкасы: Кыллы квартетлар № 3, 4.  Мәскәү: «Ореал-Лайн», 1998 (CD).
* III халыкара «Европа-Азия»  фестивале (Р. Ахиярова әсәрләре). Мәскәү: «Ореал-Лайн», 1998 (CD).
* Татар квартет музыкасы.  Казан, 2000 (CD).
* Җан музыкасы (*Музыка души*): Квартет миниатюралары.  Казан: Барс-Медиа, 2005 (CD).

## Хезмәтләре
# Татар квартет миниатюралары: ике скрипка, альт һәм виолончель өчен: партитура. Казан, 1997.
# Кәлимуллин Р. Кыллы квартет №3. Мәскәү: Композитор, 2000.
# Человек необыкновенной судьбы. *китапта:*  Война и мир Афзала Хайрутдинова. Казан: КДК, 2009.

## Бүләкләре, мактаулы исемнәре
* РФ атказанган артисты (2006). 
* ТР халык артисты (2000). 
* ТР атказанган сәнгать эшлеклесе (1996). 
* М. Җәлил премиясе (1987)  
* Тукай премиясе  (2002)
 
## Искәрмәләр

## Сылтамалар

*   Казан консерваториясе рәсми  сайты 

## Моны да карагыз

Төркем:Сәнгать уку йортларын тәмамлаучылар
Төркем:Казан консерваториясен тәмамлаучылар
Төркем:Россиянең атказанган артистлары
Төркем:Татарстанның халык артистлары
Төркем:Тукай премиясе лауреатлары
Төркем:Җәлил премиясе лауреатлары
Төркем:Профессорлар
Төркем:Вуз укытучылары